**Zápisnica č. 16**

**z rokovania AS LF TU vo Zvolene konaného dňa 17.04.2015**

**o 10:00 h v konferenčnej miestnosti Dekanátu LF TU vo Zvolene**

**Prítomní:** 20 členov AS LF TU vo Zvolene (podľa prezenčnej listiny)

**Ospravedlnení:**  3 členovia (podľa prezenčnej listiny)

**Neospravedlnení:** 3 členovia (podľa prezenčnej listiny)

**Poznámka:** 1 člen AS LF za AO zamestnanci, Ing. Miroslav Stanovský, CSc., z dôvodu

ukončenia pracovného pomeru na plný úväzok, prestal byť v zmysle

platnej legislatívy členom AS LF TU vo Zvolene (čl. 3 písm. c) Štatútu AS

LF TU vo Zvolene).

**Hostia:** prof. Dr. Ing. Viliam Pichler – dekan LF TU vo Zvolene

**Navrhovaný program zasadnutia AS LF:**

1. Otvorenie.
2. Kontrola uznesení.
3. Voľba návrhovej   komisie a verifikátorov zápisnice.
4. Prerokovanie a schválenie materiálu „Pravidlá organizácie štátnych skúšok

na Lesníckej fakulte TU vo Zvolene“.

1. Prerokovanie a schválenie materiálu „Výročná správa o činnosti fakulty za rok 2014“.
2. Prerokovanie a schválenie materiálu „Rozpis rozpočtu LF TU vo Zvolene na rok 2015“.
3. Prerokovanie materiálu „Návrh kritérií na udeľovanie osobných príplatkov zamestnancov LF TU vo Zvolene“.
4. Prerokovanie a schválenie harmonogramu volieb študentov a zamestnancov do AS LF pre funkčné obdobie od 1.10. 2015 do 30.09.2019.
5. Návrh uznesení.
6. Záver.

**K bodu 1**

Zasadnutie Akademického senátu LF TU vo Zvolene otvorila jeho predsedníčka doc. Ing. Katarína Střelcová, PhD. Na základe kontroly účasti bolo konštatované, že AS LF TU vo Zvolene je uznášania schopný v zmysle Rokovacieho poriadku AS LF TU vo Zvolene. Prítomných bolo 20 členov senátu.

Následne predsedníčka AS LF navrhla rozšíriť pôvodný program rokovania o nový bod „Voľba zástupcu LF TU vo Zvolene do Rady vysokých škôl SR na funkčné obdobie rokov 2015-2019“. Ďalší návrh na rozšírenie programu senátu predniesol prof. Ing. Milan Saniga, DrSc., ktorý navrhol schváliť zmenu zásad volieb do AS LF v prípade, že na poslednom volebnom mieste je väčší počet kandidátov, ktorí majú rovnaký počet hlasov.

K predloženým návrhom neboli vznesené žiadne pripomienky a oba návrhy boli jednotlivo schválené všetkými hlasmi prítomných členov AS LF (za – 20 členov pri oboch hlasovaniach, proti – 0 členov, zdržali sa - 0 členov). Voľba zástupcu LF TU vo Zvolene do Rady vysokých škôl SR na funkčné obdobie rokov 2015-2019 bola zaradená ako 4 bod programu a návrh zmeny zásad volieb do AS LF v prípade, že na poslednom volebnom mieste je väčší počet kandidátov, ktorí majú rovnaký počet hlasov ako 5 bod rokovania senátu.

**Upravený program zasadnutia AS LF:**

1. Otvorenie.
2. Kontrola uznesení.
3. Voľba návrhovej   komisie a verifikátorov zápisnice.
4. Voľba zástupcu LF TU vo Zvolene do Rady vysokých škôl SR na funkčné obdobie rokov 2015-2019.
5. Návrh zmeny zásad volieb do AS LF v prípade, že na poslednom volebnom mieste je väčší počet kandidátov, ktorí majú rovnaký počet hlasov.
6. Prerokovanie a schválenie materiálu „Pravidlá organizácie štátnych skúšok

na Lesníckej fakulte TU vo Zvolene“.

1. Prerokovanie a schválenie materiálu „Výročná správa o činnosti fakulty za rok 2014“.
2. Prerokovanie a schválenie materiálu „Rozpis rozpočtu LF TU vo Zvolene na rok 2015“.
3. Prerokovanie materiálu „Návrh kritérií na udeľovanie osobných príplatkov zamestnancov LF TU vo Zvolene“.
4. Prerokovanie a schválenie harmonogramu volieb študentov a zamestnancov do AS LF pre funkčné obdobie od 1.10. 2015 do 30.09.2019.
5. Návrh uznesení.
6. Záver.

Program rokovania doplnený o nové body bol schválený všetkými hlasmi prítomných členov senátu (za – 20 členov, proti – 0 členov, zdržali sa - 0 členov).

Akademický senát LF k  uvedenému bodu prijal uznesenie.

**K bodu 2**

Kontrolu prijatých uznesení na minulom rokovaní senátu vykonala jeho predsedníčka. Bolo konštatované, že všetky uznesenia z predchádzajúcich rokovaní sú splnené, resp. sa priebežne plnia.

K predmetnému bodu neboli vznesené žiadne pripomienky.

**K bodu 3**

Predsedníčka AS LF navrhla, aby návrhová komisia pracovala v zložení doc. Dr. Mgr. Jaroslav Ďurkovič a doc. Ing. Ivan Lukáčik, CSc. Za verifikátorov zápisnice a súčasne členov volebnej komisie pre voľbu zástupcu LF TU vo Zvolene do Rady vysokých škôl SR a voľbu volebnej komisie pre voľby do AS LF TU na funkčné obdobie 2015-2019 odporučila zvoliť doc. Ing. Eriku Gömöryovú, CSc. a Ing. Zuzanu Almanovú.

Výsledok hlasovania o návrhu zloženia návrhovej komisie:

Počet hlasujúcich: 20 členov;

Za: 20 členov;

Proti: 20 členov;

Zdržal sa: 0 členov.

Za členov návrhovej komisie boli všetkými hlasmi prítomných členov senátu zvolení doc. Dr. Mgr. Jaroslav Ďurkovič a doc. Ing. Ivan Lukáčik, CSc.

Výsledok hlasovania o návrhu verifikátorov a členov volebnej komisie:

Počet hlasujúcich: 20 členov;

Za: 20 členov;

Proti: 0 členov;

Zdržal sa: 0 členov.

Za verifikátorov zápisnice a členov volebnej komisie pre voľbu zástupcu LF TU vo Zvolene do Rady vysokých škôl SR a voľbu volebnej komisie pre voľby do AS LF TU na funkčné obdobie 2015-2019 boli všetkými hlasmi prítomných členov senátu zvolení doc. Ing. Erika Gömöryová, CSc. a Ing. Zuzana Almanová.

K uvedenému bodu bolo prijaté uznesenie.

**K bodu 4**

Predsedníčka AS LF informovala prítomných členov senátu o žiadosti Rady vysokých škôl SR ohľadom nahlásenia zástupcu LF TU vo Zvolene do Rady vysokých škôl SR na funkčné obdobie rokov 2015-2019. Z uvedeného dôvodu je potrebné v tajnom hlasovaní zvoliť zástupcu LF. V rámci diskusie bol navrhnutý za zástupcu LF TU vo Zvolene do Rady vysokých škôl SR Ing. Pavol Hlaváč, PhD. K predloženému návrhu neboli v znesené žiadne pripomienky.

Výsledok hlasovania o návrhu, aby zástupcom LF TU vo Zvolene do Rady vysokých škôl SR na funkčné obdobie rokov 2015-2019 bol Ing. Pavol Hlaváč, PhD.:

Počet prítomných členov: 20 členov.

Počet hlasujúcich: 19 členov. Jeden člen senátu sa zdržal hlasovania - nehlasoval.

Za: 19 členov.

Proti: 0 členov.

Akademický senát LF zvolil väčšinou hlasou prítomných členov senátu Ing. Pavla Hlaváča, PhD., za zástupcu Lesníckej fakulty TU vo Zvolene v Rade vysokých škôl SR na funkčné obdobie rokov 2015-2019.

K uvedenému bodu bolo prijaté uznesenie.

**K bodu 5**

Prof. Ing. Milan Saniga, DrSc., navrhol schváliť zmenu v materiály Zásady volieb do AS LF TU vo Zvolene v bode 11. Za súčasného stavu pri voľbe členov AS LF, AO zamestnanci, sa v prípade, že na poslednom volebnom mieste je väčší počet kandidátov, ktorí majú rovnaký počet hlasov, kolo volieb sa musí opakovať zo všetkých týchto kandidátov. Prax ukazuje, že táto situácia je technicky a časovo náročná s nízkou účasťou. Preto je vhodnejším riešením, aby aj v prípade volieb do zamestnaneckej časti senátu v prípade, že na poslednom volebnom mieste je väčší počet kandidátov, ktorí majú rovnaký počet hlasov, sa o novom členovi rozhodne losovaním.

**Pôvodné znenie:**

(11) V prípade, že na poslednom mieste je väčší počet kandidátov, ktorí majú rovnaký počet hlasov, kolo volieb sa opakuje zo všetkých týchto kandidátov. V prípade rovnosti hlasov viacerých kandidátov na členstvo v AS LF zo študentskej časti AS LF sa o členovi AS LF rozhodne losovaním.

**Nové znenie (návrh):**

(11) V prípade, že na poslednom mieste volieb do AS LF TU vo Zvolene – AO zamestnanci a AO študenti je väčší počet kandidátov, ktorí majú rovnaký počet hlasov, o novom členovi AS LF TU vo Zvolene rozhodne losovaním.

K predloženému návrhu neboli vznesené pripomienky a návrh bol podporený viacerými členmi senátu.

AS LF všetkými hlasmi prítomných členov schválil návrh zmeny zásad volieb do zamestnaneckej časti AS LF TU vo Zvolene - Zásady volieb do Akademického senátu Lesníckej fakulty Technickej univerzity vo Zvolene, odsek 11 (za schválenie návrhu: 20 členov; proti: 0 členov; zdržal sa: 0 členov).

K uvedenému bodu bolo prijaté uznesenie.

**K bodu 6**

## Materiál „Pravidlá organizácie štátnych skúšok na Lesníckej fakulte TU vo Zvolene, ktorými sa vykonáva ust. článku 16 ods. 7 Študijného poriadku TU vo Zvolene č. R-6799/2013

## v znení neskorších zmien a doplnkov pre akademický rok 2014/2015“ predložil a zdôvodnil dekan LF prof. Dr. Ing. Viliam Pichler.

## V rámci diskusie, do ktorej sa zapojili viacerí členovia senátu odzneli nasledovné pripomienky zásadnejšieho charakteru:

- vedúcimi bakalárskej práce sú na niektorých katedrách aj doktorandi, preto by v článku 3 „Bakalárska práca, diplomová práca, ich hodnotenie a obhajoba“ odst. 5) malo byť uvedené, že vedúcimi bakalárskej práce môžu byť profesori, docenti, odborní asistenti, vedeckí pracovníci a doktorandi;

- na základe už zaslaného prípisu sa na niektorých katedrách odporučilo študentom odovzdávať vypracovanú BP alebo DP v jednom vyhotovení a nie v dvoch.

## Dekan LF akceptoval pripomienku, aby vedúcimi BP mohli byť na príslušných katedrách aj doktorandi. Podobne aj pri počte odovzdávaných BP a DP bol prijatý záver, že pre školský rok 2014/2015 bude postačujúce, ak študent do stanoveného termínu na príslušnej katedre odovzdá prácu v pevnej väzbe len v jednom vyhotovení. Pre ďalšie školské roky ostáva zachovaný už schválený počet dvoch prác v pevnej väzbe.

AS LF TU vo Zvolene prerokoval a schválil všetkými hlasmi prítomných členov materiál predkladaný na rokovanie senátu pod č.: R-1394/2015 „Pravidlá organizácie štátnych skúšok na Lesníckej fakulte TU vo Zvolene, ktorými sa vykonáva ust. článku 16 ods. 7 Študijného poriadku TU vo Zvolene č. R-6799/2013 v znení neskorších zmien a doplnkov pre akademický rok 2014/2015“ s pripomienkami (za: 20 členov; proti: 0 členov; zdržal sa: 0 členov).

K uvedenému bodu bolo prijaté uznesenie.

**K bodu 7 a 8**

Na návrh predsedníčky AS LF sa body 7 a 8 prerokovali spolu. Dekan LF TU vo Zvolene doc. Dr. Ing. Viliam Pichler, na základe § 27 ods. 1 písm. g) a e) zákona č. 131/2002 Z. z. o vysokých školách, oboznámil prítomných členov AS LF s materiálom „Výročná správa o činnosti fakulty za rok 2014“ (č. j.: R- 3502/2015) a „Rozpis rozpočtu a dotácie Lesníckej fakulty TU vo Zvolene na rok 2015“ (č. j.: R - 3570/2015).

V rámci diskusie k obom predkladaným materiálom prof. Ing. Iveta Hajdúchová, PhD., požiadala, aby sa v správe do budúcna objavili informácie o zvýšenom počte bakalárov a diplomantov na ich katedre (KERLH).

Doc. Ing. František Chudý, CSc. sa informoval, či by pri tvorbe fondu reprodukcie, katedrám, ktoré získali veľké projekty a významnou mierou tým prispievajú k rozvoju školy, nemohla pomôcť fakulta.

Doc. Ing. Karol Ujházy, PhD., požiadal o vysvetlenie, akým spôsobom sa robia celkové nápočty zamestnancov, t. j. či sú zarátaní aj zamestnanci z projektov.

Na predmetné pripomienky a otázky odpovedal dekan LF prof. Dr. Ing. Viliam Pichler:

Počty bakalárov a diplomantov na KERLH sa budú zohľadňovať. Pri odpovedi doc. Ing. Františkovi Chudému, CSc., dekan LF zdôraznil, že fakulta sa aj v súčasnosti v maximálnej miere zapája do riešenia predmetného problému (spolufinancovania projektov). Na poslednú otázku odpovedal, že do nápočtov sa zamestnanci projektov nezapočítavajú.

AS LF schválil všetkými hlasmi prítomných členov výročnú správu o činnosti fakulty za rok 2014 bez pripomienok (za: 20 členov; proti: 0 členov; zdržal sa: 0 členov).

AS LF schválil všetkými hlasmi prítomných členov rozpis rozpočtu a dotácie Lesníckej fakulty TU vo Zvolene na rok 2015 s pripomienkou (za: 20 členov; proti: 0 členov; zdržal sa: 0 členov).

K uvedenému bodu boli prijaté uznesenia.

**K bodu 9**

Dekan LF na základe § 27 ods. 1 písm. e) zákona o VŠ predložil a odôvodnil „Návrh kritérií na priznanie osobných príplatkov pre pedagogických a  vedeckovýskumných zamestnancov fakulty na obdobie od 01.05.2015 do 30.04.2015“ (č. j.: R-3576/2015).

K predloženému materiálu boli nasledovné otázky a návrhy:

* prof. Ing. Dušan Gömöry, DrSc. sa informoval prečo sú v návrhu kritérií zohľadňované len roky 2011-2013.
* doc. Dr. Mgr. Jaroslav Ďurkovič odporučil, aby osobné príplatky boli priznávané aj za vedenie doktorandov, ktorí majú výstupy v kategórii A.

Prof. Dr. Ing. Viliam Pichler, dekan LF následne poukázal na potrebu celkovej inovácie metodiky priznávania osobných príplatkov, víta nové návrhy a nápady, ale nevníma potrebu zmien každý rok.

AS LF prerokoval a vzal na vedomie návrh kritérií na priznanie osobných príplatkov pre pedagogických a  vedeckovýskumných zamestnancov fakulty na obdobie od 01.05.2015 do 30.04.2015 s pripomienkami (za 20 hlasov, proti: 0 hlasov, zdržali sa: 0 hlasov).

K uvedenému bodu bolo prijaté uznesenie.

**K bodu 10**

Predsedníčka AS LF informovala prítomných členov o potrebe vypísania volieb do Akademického senátu LF TU vo Zvolene na nové funkčné obdobie od 01.10.2015 do 30.09.2019. V tejto súvislosti je potrebné zvoliť volebnú komisiu pre voľby do zamestnaneckej a študentskej časti AS LF TU vo Zvolene na funkčné obdobie od 01.10.2015 do 30.09.2019 v zmysle Zásad pre voľby do AS LF TU vo Zvolene a schváliť harmonogram volieb do zamestnaneckej časti AS LF TU vo Zvolene a študentskej časti AS LF TU vo Zvolene.

Po krátkej diskusii, v ktorej niektorí členovia upozornili na svoju neprítomnosť v predpokladanom čase konania doplňujúcich volieb z dôvodu už plánovaných pracovných povinností sa pristúpilo k tajnej voľbe volebnej komisie pre voľby do AS LF TU vo Zvolene na obdobie 2015-2019.

Výsledky tajného hlasovania:

Celkový počet prítomných členov AS LF: 20 členov

Celkový počet rozdaných hlasovacích lístkov: 20 ks

Celkový počet odovzdaných hlasovacích lístkov: 20 ks

Celkový počet platných hlasovacích lístkov: 20 ks

Celkový počet neplatných hlasovacích lístkov: 0 ks

Zvolení členovia (s najväčším počtom hlasom):

- Ing. Pavol Hlaváč, PhD. - 20 hlasov,

- Ing. Jozef Slugeň, PhD. - 20 hlasov,

- Ing. Šimon Saloň - 20 hlasov,

- Bc. Maroš Sajdák - 20 hlasov.

Na základe výsledkov tajného hlasovania boli za členov volebnej komisie pre voľby do AS LF TU vo Zvolene na nové funkčné obdobie od 01.10.2015 do 30.09.2019 zvolení Ing. Pavol Hlaváč, PhD., Ing. Jozef Slugeň, PhD. Ing. Šimon Saloň a Bc. Maroš Sajdák.

V zmysle platnej legislatívy (Zásady volieb do AS LF TU vo Zvolene, ods. 5) sa automaticky predsedníčkou volebnej komisie stáva predsedníčka AS LF TU vo Zvolene doc. Ing. Katarína Střelcová, PhD.

Následne predsedníčka a tajomník AS LF TU vo Zvolene predložili návrhy časových harmonogramov volieb do AS LF TU vo Zvolene pre AO zamestnanci a AO študenti.

**Harmonogram volieb do zamestnaneckej časti AS LF TU vo Zvolene**

**pre funkčné obdobie od 01.10. 2015 do 30.09.2019**

**27.05. - 28.05.2015** – príprava zoznamu voličov a volebného lístka;

**29.05. - 08.06.2015** – zverejnenie zoznamu voličov a vzoru volebného lístka;

**09.06.2015** – voľby členov AS LF TU vo Zvolene do zamestnaneckej časti

(konferenčná miestnosť dekanátu LF v čase od 09:00 do 11:00 h;

**10.06.2015** – oznámenie o výsledku volieb v TV okruhu TU vo Zvolene, na

internetovej stránke LF a na nástenke AS LF.

AS LF TU vo Zvolene všetkými hlasmi prítomných členov schválil harmonogram volieb do zamestnaneckej časti AS LF TU vo Zvolene pre funkčné obdobie od 01.10. 2015 do 30.09.2019 (za: 20 členov, proti: 0 členov, zdržali sa: 0 členov).

**Harmonogram volieb do študentskej časti AS LF TU vo Zvolene**

**pre funkčné obdobie od 01.10. 2015 do 30.09.2019**

20.04.2015 - príprava zoznamu voličov a volebného lístka;

21.04. - 27.04.2015 - zverejnenie zoznamu voličov a vzoru volebného lístka;

28.04. - 29.04.2015 - prvé kolo volieb členov AS LF TU do študentskej časti AS LF - návrh

kandidátov za členov AS LF (vestibul TU v čase od 10:00 do 15:00 h);

30.04. - 04.05.2015 - oslovenie kandidátov navrhnutých v prvom kole o prijatí kandidatúry

za člena AS LF TU vo Zvolene;

05.05. - 06.05.2015 - druhé kolo volieb členov AS LF TU vo Zvolene do študentskej časti AS

LF TU vo Zvolene (vestibul TU v čase od 14:00 do 16:00 h);

07.05.2015 - oznámenie o výsledku volieb v TV okruhu TU vo Zvolene, na internetovej

stránke LF a na nástenke AS LF.

AS LF TU vo Zvolene všetkými hlasmi prítomných členov schválil harmonogram volieb do študentskej časti AS LF TU vo Zvolene pre funkčné obdobie od 01.10. 2015 do 30.09.2019 (za: 20 členov, proti: 0 členov, zdržali sa: 0 členov).

K uvedenému bodu bolo prijaté uznesenia.

**K bodu 11**

Za návrhovú komisiu AS LF TU vo Zvolene predniesol návrh uznesení doc. Dr. Mgr. Jaroslav Ďurkovič.

AS LF schválil všetkými hlasmi prítomných členov návrh uznesení zo zasadnutia AS LF TU vo Zvolene konaného dňa 17.04.2015 (za 20 hlasov, proti: 0 hlasov, zdržali sa: 0 hlasov).

**K bodu 12**

Rokovanie AS LF TU vo Zvolene ukončila predsedníčka AS LF doc. Ing. Katarína Střelcová, PhD.

Zvolen, 17.04.2015

Zapísal: Ing. Pavol Hlaváč, PhD.

tajomník AS LF

........................................................

doc. Ing. Katarína Střelcová, PhD.

predsedníčka AS LF

Verifikátori:

doc. Ing. Erika Gömöryová, PhD. ..............................................................

Ing. Zuzana Almanová ..............................................................

Celkový počet strán: 7 s.